АҞӘА, рашәара 6 - Sputnik. КЖәР ахантәаҩы Си Цзиньпин Урыстәылеи Китаии реизыҟазаашьа аԥеиԥш амоуп иҳәеит ҳәа аанацҳауеит РИА Новости.
"Шьаҿа-шьаҿала ҳара иҳалҳаршеит ҳаизыҟазаашьақәа рҭышәныртәалара. Исҳәар ахәҭоуп шәаргьы саргьы ҳажәларқәа рҿаԥхьа ҳус бзианы инаҳагӡеит ҳәа", - иҳәеит Си Цзиньпин.
Китаи ахада иазгәеиҭеит аҳәынҭқаррақәа рыҩбагьы рыжәларқәа Владимир Путини иареи ишрықәгәыӷуа.
"Ҳаизыҟазаашьақәа рырҿиара ҳәаа амам. Еиҳа-еиҳа еӷьымхозар, еицәахашам. Сара агәра згоит иахьа абрахь саарагьы алҵшәа бзиақәа шаиуа", - иҳәеит КЖәР ахантәаҩы.
Владимир Путин иакәзаргьы, иазгәеиҭеит аиԥылара аҳәынҭқаррақәа реизыҟазаашьа аҟазшьа ҷыда шанаҭо.
"Агәра згоит иахьа абрахь шәаара ҳҳәынҭқаррақәа рзы илҵшәа бзианы ишыҟало азы", - иҳәеит Урыстәыла ахада.
Путин азхьаԥшра аиҭеит ҩ-ганктәи атауареикәыршара. 2018 шықәса рзы атауареикәыршара 100 миллиард доллар рҟынтәи 108 миллиард доллар рҟынӡа ишьҭыҵит.
2019 шықәса актәи аԥшьбарак азгьы арбагақәа ирыцымлозар, ирыгхом.